paragraph_text: Kasniji Liang (kineski: 後梁 / 后梁, pinyin: Hòu Liáng) je bila prva od tzv. „Pet dinastija” koje su vladale sjevernom Kinom nakon pada dinastije Tang. mini|lijevo|<center>Oslikani kameni reljef na grobu [[Wang Chuzhija, Nacionalni muzej u Pekingu]] Zhu Wen, gospodar rata dinastije Liang je koncem 9. stoljeća držao u svojoj vlasti gotovo cijelu sjevernu Kinu. Iako je izvorno podržao pobunu generala Huang Chaoa (874. – 884.), preuzeo je ključnu ulogu u njezinom gušenju. Zbog toga mu je dodijeljena titula vrhovnog zapovjednika pokrajina (Xuanwu Jiedushi). U samo nekoliko godina on je potjerao ili uništio susjede i natjerao dvor da se preseli u grad Luoyang (tada pokrajina Liang, a današnja pokrajina Henan, po kojoj je njegova dinastija dobila ime), gdje je imao svoje uporište. God. 904., dao je ubiti cara Zhaozonga i postavio je njegovog trinaestogodišnjeg sina za cara Aija, posljednjeg cara dinastije Tang.